Parkour 4-6v torstaisin klo 18.00 - 19.00 Syksy 2026
Parkour on urbaani liikuntamuoto, jossa tarkoituksena on liikkua sulavasti ja vaivattomasti missä tahansa ympäristössä. Harrastuksena parkour kehittää lapsen tapaa havainnoida ympäristöä ja reagoida siihen. Lisäksi laji kehittää fyysisiä ominaisuuksia, kuten liikkuvuutta, nopeutta, hienomotoriikkaa ja sulavuutta, voimaa ja tasapainoa useista taidoista puhumattakaan. Parkour-tunneillamme lapsi pääsee tutustumaan omiin rajoihinsa turvallisesti innostavassa ja monipuolisessa ympäristössä. Tunneilla käydään läpi kaikki parkourin perustekniikat, joihin lukeutuu mm. erilaiset tavat ylittää esteitä, oikeaoppiset tavat ottaa vastaan pienet pudotukset, seinäjuoksut, tanko swingit, tarkkuushypyt jne. Lajikohtaisen harjoittelun lisäksi ryhmä pääsee jokaisen tunnin aikana myös suurille voimistelutrampoliineille harjoittelemaan perus kehonhallintaa ja yksinkertaisimpia voltteja ohjatusti ammattitaitoisten ja osaavien ohjaajien avustuksella. Ohjaajillamme on pitkä lajitausta parkourista sekä voltti- ja temppuharjoittelusta, joten intoa ja kokemusta löytyy harjoitteiden rakentamiseen, opettamiseen ja esimerkin näyttämiseen. Esimerkki tunti: - Yhteinen alkulämmittelypeli - Parkour -rata, jolla kaikki mahtuvat liikkumaan yhtä aikaa - Päivän teemaan liittyvät tekniikkaharjoitteet useilla eri pisteillä - Trampoliineilla tramppatekniikkaa/parkour- ja volttiharjoitteita Tervetuloa mukaan kurssillemme! Voit halutessasi ilmoittaa lapsesi myös yhdelle ILMAISELLE kokeilukerralle, jossa lapsi pääsee tutustumaan ryhmään, ohjaajiin, tiloihimme ja tunnin sisältöön.